

Οί 9 ί(Λΐ 5 ^ 9 ηεοΙ 6γ I 
ΤίίθούοΓοε Μουπταρι 
θείε: 2007.02.ΜΗ4:20:46 
ΕΕΤ 

Ρθ35θπ: δίβΠθο ΡϋΡ 
(επιΐυεόόβοΐ) ι 
ΙοοΒϋοη: Αϋτβ|5, ΕΙΙίπϊΚο 
Τ γρο9Γ3ίίο 


7521 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 813 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κήρυξη ως αναδασωτέας δημόσιας δασικής έκτασης 
συνολικού εμβαδού εξακοσίων ενενήντα εκατο¬ 
στών του στρέμματος (0,690 στρ.) στη θέση «Προ¬ 
φήτης Ηλίας» περιφέρειας Δημοτικού διαμερίσμα¬ 
τος Θολοποταμίου Δήμου Ιωνίας Ν. Χίου. 1 

Κήρυξη ως αναδασωτέας έκτασης εμβαδού 16.206 
τ.μ. στη θέση «Αλωνάκι», περιφέρειας Δ.Δ. Τρί¬ 
κορφου, Δήμου Ευπαλίου, του Νομού Φωκίδας. 2 
Καθορισμός χρήσης παραχωρούμενου ακινήτου στο 

Αγρ/μα Αναρράχης. 3 

Καθορισμός χρήσης έκτασης, στην εκτός σχεδίου 
και εκτός ορίων περιοχή οικισμού Καρυδοχωρί¬ 
ου Κοινότητας Αχλαδοχωρίου Ν. Σερρών για τη 
δημιουργία του Περιηγητικού και Περιβαλλοντι¬ 


κού Κέντρου Λαϊλιά. 4 

ΑΠΟΦΑΣΕΙ Σ 

Αριθμ. 1582 (1) 


Κήρυξη ως αναδασωτέας δημόσιας δασικής έκτασης 
συνολικού εμβαδού εξακοσίων ενενήντα εκατοστών 
του στρέμματος (0,690 στρ.) στη θέση «Προφήτης 
Ηλίας» περιφέρειας Δημοτικού διαμερίσματος Θο¬ 
λοποταμίου Δήμου Ιωνίας Ν. Χίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις σχετικές διατάξεις για διοικητική αποκέντρω¬ 
ση. 

2. Τις διατάξεις της παρ. 3 του άρθρου 117 του Συ¬ 
ντάγματος της Χώρας. 

3. Τ ις διατάξεις του ν. 998/1979 «περί προστασίας των 
δασών και των δασικών εν γένει εκτάσεων της Χώρας» 
άρθρα 38 και 41 παρ. 1 και 3. 

4. Τις διατάξεις του ν. 3208/2003 «Προστασία δασι¬ 
κών οικοσυστημάτων, κατάρτιση δασολογίου, ρύθμιση 
εμπραγμάτων δικαιωμάτων επί δασών και δασικών εν 
γένει εκτάσεων και άλλες διατάξεις». 


18 Σεπτεμβρίου 2006 

5. Τις υπ’ αριθμ. 160417/8.7.1980 και 182447/3049/24.9.1980 
διαταγές του Υπ. Γεωργίας. 

6. Την υπ’ αριθμ. ΔΥ/22.8.2006 εισήγηση της Δ/νσης 
Δασών Χίου για κήρυξη καταστραφείσας από πυρκαγιά, 
δημόσιας δασικού χαρακτήρα έκτασης ως αναδασω¬ 
τέας. 

7. Τ ις διατάξεις των ν. 2218/1994 και ν. 2240/1994. 

8. Τις Δ/ξεις του ν. 2503/1997 «Διοίκηση, οργάνωση, 
στελέχωση, περιφέρειας». 

9. Την υπ’ αριθμ. 264/3.4.2001 απόφαση Γ ενικού Γ ραμμα- 
τέα Περιφέρειας Βορείου Αιγαίου (ΦΕΚ 457/Β'/24.4.2001) 
περί μεταβίβασης αρμοδιοτήτων, αποφασίζουμε: 

Κηρύσσουμε ως αναδασωτέα, με σκοπό την αποκα¬ 
τάσταση της δασικής βλάστησης και τον αποκλεισμό 
διάθεσής της για άλλο προορισρό, την δημόσια δα¬ 
σικού χαρακτήρα έκταση με μορφή δάσους έκτασης, 
συνολικού εμβαδού εξακοσίων ενενήντα εκατοστών του 
στρέμματος (0,690 στρ.) στη θέση «Προφήτης Ηλίας» 
περιφέρειας Δημοτικού διαμερίσματος Θολοποταμίου 
Δήμου Ιωνίας Ν. Χίου. 

Η δασική βλάστηση που αποτελείτο από δάσος τρα¬ 
χείας πεύκης και καταστράφηκε από πυρκαγιά. 

Η έκταση αποτυπώνεται στο από 22.8.2006 συνημμένο 
τοπογραφικό διάγραμμα κλίμακας 1:1000 και στον χάρ¬ 
τη προσανατολισμού κλίμακας 1:5.000 του δασοπόνου 

Μασούρα Θωμά με τα στοιχεία: Ε1 (1, 2, 3, 4.6, 7) = 

0,690 στρ. και έχει όρια: 

ΑΝΑΤΟΛΙΚΑ: Δάσος τραχείας πεύκης. 

ΔΥΤΙΚΑ: Δασική έκταση. 

ΒΟΡΕΙΑ: Δάσος τραχείας πεύκης. 

ΝΟΤΙΑ: Δάσος τραχείας πεύκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 22 Αυγούστου 2006 

Με εντολή Γ ενικού Γ ραμματέα Περιφέρειας 
Ο Διευθυντής Δασών Χίου 
ΙΩΑΝΝΗΣ ΜΩΫΣΙΔΗΣ 














ΧΑΡΤΗΣ ΠΡΟΣΑΝΑΤΟΛΙΣΜΟΥ 
ΚΛΙΜΑΚΑ: 1:5.000 

Αριθμ. 3504 (2) 

Κήρυξη ως αναδασωτέας έκτασης εμβαδού 16.206 τ.μ. 
στη θέση «Αλωνάκι», περιφέρειας Δ.Δ. Τρίκορφου, 
Δήμου Ευπαλίου, του Νομού Φωκίδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 24 παρ. 1 και 117 παρ. 3 
του Συντάγματος. 

2. Τις διατάξεις του ν. 2503/1997 «Διοίκηση - Οργάνω¬ 
ση- Στελέχωση της Περιφέρειας κ.λπ.». 

3. Τις διατάξεις του ν. 998/1979 «Περί προστασίας των 
δασών και των δασικών εν γένει εκτάσεων της χώρας», 
όπως τροποποιήθηκαν με τον ν. 3208/2003 και συγκε¬ 
κριμένα: 

α) του άρθρου 41 παρ. 1, 

β) του άρθρου 38 παρ. 1. 

4. Τις διαταγές του Υπουργείου Αγροτικής Ανάπτυξης 
και Τροφίμων : 

α) 160417/1180/8.7.1980, 

β) 182447/3049/24.9.1980. 

5. Την υπ’ αριθμ. 5440/12.12.2003 ( Φ.Ε.Κ. 1961/Β7 
31.12.2003) απόφαση του Γενικού Γραμματέα Περιφέρει¬ 
ας Στερεός Ελλάδας που αναφέρεται στη μεταβίβαση 
δικαιώματος υπογραφής «Με εντολή Γ ενικού Γ ραμμα¬ 
τέα» στους προϊσταμένους των Δασικών Υπηρεσιών, 
όπως τροποποιήθηκε με την υπ’ αριθμ. 5306/31.10.2005 
όμοια (Φ.Ε.Κ. 1562/Β711.11.2005). 

6. Την υπ’ αριθμ. 1020/31.7.2006 πρόταση του Δασαρ¬ 
χείου Λιδωρικίου, από την οποία προκύπτει ότι η έκταση 
που αναφέρεται στο θέμα είχε κατά το χρόνο κατα¬ 
στροφής της που έγινε από παράνομη εκχέρσωση και 
επιχωμάτωση, κατά το χρονικό διάστημα 20.5.2006 έως 
5.6.2006, από τον Αθανάσιο Κουτσοσπύρο του Κων/νου, 
κάτοικο Ναυπάκτου, Δασικό χαρακτήρα κατά την έννοια 
του άρθρου 3 παρ. 2 του ν. 998/1979, όπως τροποποιή¬ 
θηκε με το ν. 3208/2003, καλυπτόμενη από πικροδάφ¬ 


νες, λυγαριές, πουρνάρια, πλατάνια, σχίνα σε ποσοστό 
κάλυψης άνω του 25% και ως εκ τούτου επιβάλλεται η 
κήρυξή της ως αναδασωτέας. 

7. Την υπ’ αριθμ. 1444/3.8.2006 αναφορά και σύμφωνη 
γνώμη της Δ/νσης Δασών Ν. Φωκίδας, αποφασίζουμε: 

Κηρύσσουμε αναδασωτέα, τη δημόσια δασική έκταση, 
εμβαδού 16.20 € τ.μ. στη θέση «Αλωνάκι», περιφέρειας 
Δ.Δ. Τρίκορφου, Δήμου Ευπαλίου, με σκοπό, αφ’ενός μεν 
τη διατήρηση του δασικού της χαρακτήρα, ώστε να απο¬ 
κλειστεί η διάθεσή της για άλλο προορισμό, αφ’ετέρου 
δε την επαναδημιουργία της δασικής βλάστησης με 
φυσική αναγέννηση. 

Προσδιορίζεται από τα στοιχεία: Α - Β - Γ - Δ- .... Μ- 
Ν- Ξ - Ο - Α όπως φαίνεται στο συνημμένο διάγραμμα 
το οποίο αποτελεί αναπόσπαστο μέρος της αποφάσεως 
αυτής και έχει όρια: 

Ανατολικά : Με έκταση δασικού χαρακτήρα και γε¬ 
ωργική έκταση. 

Δυτικά : Με παραποτάμια έκταση δασικού χαρακτή¬ 
ρα. 

Βόρεια : Με παραποτάμια έκταση δασικού χαρακτή¬ 
ρα. 

Νότια : Με έκταση δασικού χαρακτήρα. 

Η απόφαση αυτή ισχύει από της κοινοποιήσεώς της 
αρμοδίως και προ της δημοσιεύσεώς της στην Εφημε¬ 
ρίδα της Κυβερνήσεως (άρθρο 37 ν. 3200/1955). 

Επιτρέπεται υποβολή κατ’ αυτής αίτησης ακύρωσης 
στο Σ.τ.Ε. μέσα σε προθεσμία εξήντα (60) ημερών, που 
αρχίζει από την επομένη της δημοσίευσής της (άρθρο 
46 π.δ. 18/1989). 

Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 17 Αυγούστου 2006 

Ο Γ ενικός Γ ραμματέας Περιφέρειας 
ΚΩΝΣΤΑΝΤΙΝΟΣ ΕΞΑΡΧΟΣ 




ΚΛ 

ΤΟΠΟΙ’ΡΑΦΙΚΟ ΔΙΑΓΡΑΜΜΑ 

Δημόσιας δασικής έκτασης, εμβαδού 16.206 τ.μ. στη θέση "ΛλωνάκΓ του Δ.Δ. Τρίκορφου του Λήμου Ευπαλίου Ν. Φωκίδας που καταλήφθηκε 
παράνομα με εκχέρσωση και επιχωμάτωση από τον Αθανάσιο Κουτσοσπύρο του Κων/νου κάτοικο Ναυπάκτου, κατά το χρονικό διάστημά 
20-05-06 έως 05-06-06 


ΚΛΙΜΑΚΑ 1:1.250 


Παραποτάμια έκτοση δασικού 
χαρακτήρα 

Απόσπασμα Χάρτη Γ.Υ.Σ (Φ.Χ. 6206/6) 
Κλίμακα 1:5.000 

θέση έκτασης που εκχερσώθηκε/επιχωματώθηκε 
Εμβαδόν: 16.206 τ.μ. 

Αριθμ. 13405 (3) 

Καθορισμός χρήσης παραχωρούμενου ακινήτου 
στο Αγρ/μα Αναρράχης. 

Ο ΝΟΜΑΡΧΗΣ ΚΟΖΑΝΗΣ 

Έχοντας υπόψη: 

1. Το ν. 1512/11.1.1985 (ΦΕΚ 4Α') για την τροποποίηση 
και συμπλήρωση πολεοδομικών διατάξεων κ.λπ. και ει¬ 
δικότερα το άρθρο 3 παρ. 1 αυτού. 

2. Το ν. 1337/12.3.1983 ( ΦΕΚ 33Δ'/14.3.1983 ) για την 
επέκταση πολεοδομικών σχεδίων. 

3. Το ν. 360/1976 για την χωροταξία και το περιβάλ¬ 
λον. 

4. Το ν. 1032/1980 για την σύσταση του Υπουργείο 
Χωροταξίας και Περιβάλλοντος. 

5. Την υπ’ αριθμ. 31/2006 απόφαση Δημοτικού Συμβου¬ 
λίου του Δήμου Μουρικίου. 

6. Το υπ’ αριθμ. 1705/16.6.2006 γνωμοδότηση για προσ¬ 
διορισμό χρήσης γης βάσει του άρθρου 3 ν. 1512/1985 η 
οποία εξεδόθη από την Δ/νση Πολεοδομίας και Περι¬ 
βάλλοντος Κοζάνης. 

7. Το α) ν. 2218/13.6.1994 (ΦΕΚ 90Α'/13.6.1994 ) «περί 
ίδρυσης Νομαρχιακής Αυτ/σης, τροποποίησης κ.λπ.» 
όπως συμπληρώθηκε με το ν. 2240/15.9.1994 (ΦΕΚ 153 
Α'/15.9.1994). 


8. Το υπ’ αριθμ. 124332/16.12.1997 έγγραφο του Υπουρ¬ 
γείου Γεωργίας (Τμήμα Γ και Κ Αποκ/σης). 

9. Το γεγονός ότι δεν προκαλεί δαπάνη η υπόψη πα¬ 
ραχώρηση σε βάρος του προϋπολογισμού του οικείου 
Ο.Τ.Α. 

10. Τις διατάξεις του ν. 2503/1997 άρθρο 10 παρ. 8 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις», αποφασίζουμε: 

Τον καθορισμό χρήση γης για τη λειτουργία που γενι¬ 
κά εξυπηρετεί την ανέγερση σταβλικών εγκαταστάσεων 
από τον Καραϊσκο Γεώργιο του Νικολάου στο υπ’ όψη 
τεμάχιο με στοιχεία Α-Β-Γ - Δ- Α έκτασης 5.000 τ.μ. 
το οποίο εμπίπτει στο αριθμ. 1984 χερσολείβαδο κοι¬ 
νό της Οριστικής Διανομής αγροκτήματος Αναρράχης 
έτους 1937-40 όπως αυτό απεικονίζεται στο αναπόσπα¬ 
στο με την παρούσα θεωρημένο τοπογραφικό διάγραμ¬ 
μα που μας έστειλε η Δ/νση Τοπογραφικής Κοζάνης με 
το υπ’ αριθμ. 735/31.3.2006 έγγραφό του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 26 Ιουλίου 2006 

Ο Νομάρχης 
ΙΟΡΔΑΝΗΣ ΑΝΔΡΕΑΔΗΣ 

Αριθμ. οίκ. 4088 (4) 

Καθορισμός χρήσης έκτασης, στην εκτός σχεδίου και 
εκτός ορίων περιοχή οικισμού Καρυδοχωρίου Κοι¬ 
νότητας Αχλαδοχωρίου Ν. Σερρών για τη δημιουρ¬ 
γία του Περιηγητικού και Περιβαλλοντικού Κέντρου 
Λαϊλιά. 

Ο ΝΟΜΑΡΧΗΣ ΣΕΡΡΩΝ 

Έχοντας υπόψη: 

1) Τις διατάξεις του ν. 1512/1985 «Τροποποίηση και συ¬ 
μπλήρωση πολεοδομικών διατάξεων, ρύθμιση συναφών 
θεμάτων» και ειδικότερα το άρθρο 3 αυτού. 

2) Το υπ’ αριθμ. Φ.9.11/6753/6.10.2004 έγγραφο της Δ/ 
νσης Τουρισμού. 

3) Το υπ’ αριθμ. 5027/12.10.2004 έγγραφο της Δ/νσης 
Πολιτικής Γης. 

4) Το υπ’ αριθμ. 8250/1.11.2004 έγγραφο της Δ/νσης 
Περιβάλλοντος, Χωροταξίας ΠΚΜ. 

5) Το υπ’ αριθμ. 3445/2.11.2004 έγγραφο της 12ης Εφο¬ 
ρείας Βυζαντινών Αρχαιοτήτων. 

6) Το υπ’ αριθμ. 2350/8.11.2004 έγγραφο της ΚΗ' Εφο¬ 
ρείας Κλασσικών και Προϊστορικών Αρχαιοτήτων. 

7) Το υπ’ αριθμ. 6273 π.ε./8.7.2005 έγγραφο του Δα¬ 
σαρχείου Σιδ/στρου. 


8) Το υπ’ αριθμ. οικ. 2663/1.6.2006 έγγραφο του Τμή¬ 
ματος Προστασίας Περιβάλλοντος της Δ/νσης Πολεο¬ 
δομίας και Περιβάλλοντος Ν.Α. Σερρών. 

9) Τις διατάξεις του άρθρου 90 του «Κώδικα της Νο¬ 
μοθεσίας για την Κυβέρνηση και τα κυβερνητικά όργα¬ 
να», όπως κωδικοποιήθηκε με το άρθρο πρώτο του π.δ. 
63/2005), κατ’ επιταγή των οποίων διαπιστώνουμε ότι 
δεν προκαλείται δαπάνη σε βάρος του προϋπολογισμού 
της Κοινότητας Αχλαδοχωρίου, αποφασίζουμε: 

1. Καθορίζεται η χρήση στο υπό στοιχεία Α.Β.Γ.Δ.Ε.Ζ. 
Η.Θ.Ι.Κ.Λ.Μ.Α. τμήμα του υπ’ αριθμ. 219α αγροτεμαχίου, 
στην εκτός σχεδίου και εκτός ορίων περιοχή οικισμού 
Καρυδοχωρίου της Κοινότητας Αχλαδοχωρίου Ν. Σερ¬ 
ρών, στη θέση «Οξιά», όπως αυτό φαίνεται στο συνημ¬ 
μένο τοπογραφικό διάγραμμα, σε κλίμακα 1 : 2000, για 
τη δημιουργία του Περιηγητικού και Περιβαλλοντικού 
Κέντρου Λαϊλιά. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή μαζί με το τοπογραφικό διάγραμμα, 
σε κλίμακα 1: 2000, που τη συνοδεύει, να δημοσιευθούν 
στην Εφημερίδα της Κυβερνήσεως. 

Σέρρες, 24 Αυγούστου 2006 
Ο Νομάρχης 

ΚΩΝ/ΝΟΣ ΠΑΠΑΠΑΝΑΓΙΩΤΟΥ 

